
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

             Privind, aprobarea incheierii unui acord de parteneriat intre Directia de Dezvoltare Servicii Publice Focsani si Asociatia „Mai Mult Verde”, in vederea amenajarii unui spatiu verde si de joaca, pe raza municipiului Focsani.


Consiliul  local  al municipiului  Focsani,  judetul  Vrancea, intrunit  in  sedinta ordinara :
          - vazand proiectul de hotarare initiat de Primarul municipiului Focsani prin care se propune aprobarea aprobarea acordului de parteneriat intre Directia de Dezvoltare Servicii Publice Focsani si Asociatia „Mai Mult Verde”, raportul comun al Serviciului juridic,  administrarea domeniului public si privat, Serviciului urbanism si al Directiei economice, inregistrat la nr. 45281/21.09.2010 ;

       -  vazand avizul favorabil al Comisiei pentru administratie publica locala, juridica, anticoruptie si integrare europeana ;

        - in conformitate cu  art. 36, alin (1) si (2) lit.(c), alin. (7) lit.”a” si al al  art. 45, alin. (2) din Legea nr.215/2001, privind administratia publica locala, republicata, cu modificarile si completarile ulterioare ;

H O T A R A S T E :

         Art. 1. Se aproba incheierea unui acord de parteneriat intre Directia de Dezvoltare Servicii Publice Focsani si Asociatia „Mai Mult Verde”, in vederea amenajarii unui spatiu verde si de joaca, pe raza municipiului Focsani.
                        Acordul de parteneriat constituie anexa la prezenta hotarare.   

         Art. 2.  Prezenta hotarare va fi comunicata de catre serviciul administratie publica locala, legalitate, compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic, contencios,  administrarea domeniului public si privat, publicitate,  Directia economica si Serviciul urbanism.

      PRESEDINTE DE SEDINTA

                   Rodica  Boboc
                                                                                                               Contrasemneaza,

                                                                                                    Secretarul Municipiului Focsani                   

                                                                                                    Eduard Corhana
Municipiul Focsani,  28  septembrie 2010
Nr. 292 
        ROMÂNIA                                                                  Anexa 
   JUDEŢUL VRANCEA                                           la hotararea nr. 292/2010
  CONSILIUL LOCAL

AL MUNICIPIULUI FOCŞANI
ACORD DE PARTENERIAT 

Incheiat astazi, …………..

     Art. 1. Partile acordului de parteneriat :

Directia de Dezvoltare Servicii Publice Focsani, cu sediul in Focsani, str. Marasesti nr.73, judetul Vrancea, cod unic de inregistrare …………., cont cu cod ……….. deschis la ………………., reprezentata de . ……………….., in calitate de …………………….;

Si 

2. Asociatia “ Mai Mult Verde “, cu sediul social in Bucuresti, str. Grigore Mora nr.33, sector 1 si adresa de corespondenta in Bucuresti, str. Domnita Anastasia, nr 15, etaj 6, ap. 17, sector 5, cod unic de inregistrare 23078742, reprezentata de domnul Doru Mitrana, in calitate de Director Executiv;

          Avand in vedere faptul ca Asociatia “Mai Mult Verde” si-a manifestat interesul de a include oraşul Focsani în cadrul proiectului de amenajare a unui spaţiu verde si de joacă identificat in anexa la prezentul acord, proiect finanţat de compania Raiffeisen Bank Romania,

            Avand in vedere faptul ca Directia de Dezvoltare Servicii Publice Focsani si-a manifestat sprijinul în participarea la acest proiect prin identificarea unei suprafete de teren aflata in administrarea sa, in zona Bahne – Str. Aleea Caminului, precum şi prin susţinerea unor operaţiuni necesare amenajării şi prin administrarea ulterioară a obiectivului amenajat.

        Având în vedere interesul celor două Părţi in ceea ce priveşte îmbunătăţirea conditiilor de mediu şi a calităţii aerului, mărirea numărului de spaţii de joacă, mărirea suprafeţelor verzi urbane de pe teritoriul Romaniei şi încadrarea în prevederile de mediu ale Uniunii Europene, 

Art. 2. Obiectul Acordului de parteneriat

Obiectul parteneriatului dintre Parti reprezinta suprafata de 600 mp.teren situat in zona Bahne – str. Aleea Caminului pe amplasamentul ales/determinat conform intelegerii Partilor.

Art. 3. Durata Acordului de parteneriat

Prezentul Acord intra in vigoare la data semnarii lui si isi produce efectele pe o perioada de 5 ani, cu posibilitatea prelungirii acestuia, prin consensul partilor.

Art. 4. Drepturile si obligatiile partilor

Partile semnatare ale Acordului de parteneriat sunt de acord sa realizeze urmatoarele:

a) Directia de Dezvoltare Servicii Publice Focsani

- obtine documentatiile tehnice si aprobarile necesare organizarii santierului si lucrarilor conexe

-se asigură de înlăturarea tuturor elementelor care nu intră în viitoarea amenajare: toaletarea vegetaţiei existente, curăţirea terenului de moloz, cioturi, pietre şi alte deşeuri, înlăturarea buruienilor care acoperă solul, transportarea lor în afara zonei de lucru;

-realizeaza imprejmuirea terenului cu un gard si daca este nevoie, amplaseaza borduri in zonele limitrofe, pentru delimitarea mai clara a spatiilor de parcare fata de cele de joaca;

-realizează procurarea şi aşternerea unui strat vegetal pentru realizarea planeităţii şi aducerea la cota proiectată a suprafeţei amenajate;

-participa, prin reprezentantii sai, la evenimentul si conferinta de presa dedicate actiunii.

-asigura operatiunile de ingrijire, curatenie si securitate ale parcului imediat după finalizarea proiectului. Acest aspect include şi luarea în întreţinere, după gazonare, a întregului spaţiu, asigurând intensiv udarea zonei inierbate (minim 3 udari pe zi) cu rulouri de gazon pe durata primei săptămâni după execuţie.

-asigura prezenta pe parcursul actiunii de plantare a unor echipaje de politie sau jandarmi, a unui echipaj de pompieri, precum si a unei ambulante, pentru preintampinarea evenimentelor nedorite.

-asigura accesul la reteaua de electricitate, la reteaua de apa precum si la alte utilitati necesare pe parcursul amenajarii parcului, dar si pentru intretinerea sa ulterioara.

2.       Asociatia MaiMultVerde

-    asigura finantarea si supervizarea lucrarilor de amenajare a spatiului verde si de joaca, precum si verificarea compartarii in timp a zonei amenajate

-tine legătura cu firma contractată pentru realizarea proiectului de arhitectură, supraveghează activitatea acesteia şi se asigură de respectarea termenului limită de execuţie.

-furnizeaza proiectul tehnic si informatiile necesare obtinerii aprobarilor pentru desfasurarea lucrarilor

-se îngrijeşte de achiziţiile necesare pentru amenajarea parcului (mobilier urban, materiale constructie, materie vegetala, manopera, transport, echipamente de joaca etc.), conform proiectului

-asigura confirmarea participarii voluntarilor inscrisi pentru amenajarea obiectivului.

-asigura uneltele necesare (pensule, mănuşi, găleţi etc);

-contribuie cu personal de specialitate pentru instruirea voluntarilor si coordonarea lor;

-comunica prin canale proprii proiectul si promoveaza actiunea, atât in randul bazei proprii de voluntari, cât şi în media.

-asigura verificarea bunei desfasurari a actiunilor de amenajare a proiectului vizat, finantat de catre compania Raiffeisen si realizat de catre Asociatia Mai Mult Verde si de catre ................................................................

Art. 5. Programarea Activitatilor

Actiunile partilor pentru aducerea la indeplinire a obiectului parteneriatului se vor desfasura dupa un calendar agreat de comun acord de parti si care va constitui anexa la prezentul Acord de parteneriat.

In vederea realizarii obiectului Acordului, Partile vor incheia contracte separate pentru detalierea activitatilor, atunci cand este cazul.

Art 6. Modificarea Acordului de parteneriat

Prevedereile prezentului Acord de parteneriat pot fi modificate prin act aditional cu consimtamantul partilor.

Partile vor adapta Acordul de parteneriat corespunzator noilor reglementari legale intervenite ulterior incheierii prezentului si care ii sunt aplicabile.

Art. 7. Incetarea Acordului de Parteneriat

Prezentul Acord inceteaza:

La expirarea duratei pentru care a fost incheiat, cu conditia indeplinirii integrale de catre Parti a obligatiilor contractuale asumate pana la acea data;

Prin acordul expres si neechivoc al Partilor, la data convenita de acestea, concretizat intr-un document scris;

Prin denuntare unilaterala in cazul in care una din Parti nu isi poate indeplini oricare dintre obligatiile sale pe o perioada mai mare de 30 zile, ca urmare a unei cauze de forta majora.

Art 8. Dispozitii finale

Prezentul Acord si documentele intocmite, al caror continut face obiectul unor Anexe si Acte Aditionale sau la care face referire, vor reprezenta parte integranta a Parteneriatului intre Parti privind actiunile avute in vedere si vor inlocui toate orice alte negocieri, intelegeri si/sau acorduri anterioare.

Partile, prin reprezentantii lor legali, declara ca au puterea si autoritatea de a semna si executa prezentul Acord, precum si de a duce la indeplinire obligatiile asumate prin acesta. Acest Acord a fost aprobat si incheiat in mod valabil de catre parti si reprezinta o obligatie ferma a acestora, conform prevederilor sale.

In cazul in care Partile isi incalca obligatiile lor, neexercitarea de partea care sufera vreun prejudiciu a dreptului de a cere executarea intocmai sau prin echivalent banesc a obligatiei respective nu inseamna renuntarea la acest drept al sau.

Daca orice prevedere a prezentului Acord se dovedeste a fi ilegala, nevalabila sau imposibil de a fi pusa in executare conform legilor prezente sau viitoare intrate in vigoare pe durata Acordului:

In locul unei astfel de prevederei ilegale, nevalabile sau imposibil de a fi pusa in executare, se va adauga, prin inelegerea partilor, ca parte a prezentului Acord, o prevedere similara ca si continut cu prevederea ilegala, nevalabila sau imposibil de a fi pusa in executare pe cat posibil si legal;

Legalitatea, valabilitatea si posibilitatea de a pune in executare celelalte prevederei nu vor fi afectate sau diminuate in consecinta.

Acest Acord a fost aprobat si incheiat in mod valabil de catre Parti si reprezinta o obligatie valabila si ferma a acestora, conform prevederilor sale.

Prezentul Acord de parteneriat a fost incheiat in 2 (doua) exemplare originale, cate unul pentru fiecare parte.

Directia de Dezvoltare Servicii Publice                                     Asociatia Mai Mult Verde

                  Director                                                                         Director Executiv

            Laurentiu Mocanu                                                                 Doru Mitrana

PRESEDINTE DE SEDINTA,

Rodica – Tudorita BOBOC

                                                                                                Contrasemneaza,

                                                                                  Secretarul Municipiului Focsani                   

                                                                                                  Eduard  Corhana

Municipiul Focsani,  28 septembrie 2010
Nr. 292                                                     







